**Информација за тековниот статус на годишни активности на Агенцијата за квалитет и акредитација на здравствените установи, тековен статус на процесот на акредитација на здравствените установи во Република Северна Македонија за 2021 година**

Во рамки на досегашните активности на АКАЗУМ и понатаму интензивно продолжи да се реализира комуникацијата со здравствените установи со цел да се увиди динамиката на спроведување на задолженијата кои произлегуваат од процесот на акредитација. Оваа Информација е сочинета од следните компоненти:

**1. Информирање за спроведени и планирани активности поврзани со процесот на акредитација и мониторинг на здравствените установи во периодот јануари- декември 2021 година;**

1. **Информирање за спроведени и планирани активности поврзани со процесот на акредитација и мониторинг на здравствените установи во периодот јануари- декември 2021 година ;**

Во периодот јануари- декември 2021 година, Агенцијата активно работеше со здравствените установи за нивна подготовка за процесот на акредитација за 2021 и 2022 година, одржуваше контакти и даваше инструкции и поддршка за реализација на процесот за подготовка на здравствените установи кои се во почетна фаза на процесот на акредитација како и оние здравствени установи кои се во понапредна фаза и тоа со:

* ЈЗУ Завод за рехабилитација на слух, говор и глас- Битола
* ЈЗУ Универзитетска Клиника за Гинекологија и Акушерство- Скопје
* ЈЗУ Завод за рехабилитација на слух, говор и глас- Скопје
* ЈЗУ УК за пластична и реконструктивна хирургија
* ЈЗУ УК за Хематологија
* ПЗУ Неуромедика
* ЈЗУ ОБ Куманово
* ЈЗУ ОБ Велес
* ЈЗУ УК за Кардиохирургија
* ЈЗУ УК за ендокринологија, дијабетес и метаболички нарушувања
* ЈЗУ УК за Психијатрија

Во текот на првата половина на месен јули односно 12 и 13 јули 2021 година беше спроведено надворешно оценување во ЈЗУ УК за ендокринологија, дијабетес и метаболички нарушувања , при што истата се стекна со статус на акредитирана здравствена установа за период од **три** (3) години. ЈЗУ УК за ендокринологија, дијабетес и метаболички нарушувања како здравствена установа е акредитирана по трет пат со што оваа установа врши постојано унапредување на квалитетот на своето работење преку имплеметирање на болничките стандарди за акредитација.

Во текот на втората половина од 2021 година е спроведено надворешно оценување на здравствената установа ЈЗУ Завод за рехабилитација на слух, говор и глас- Скопје .

Надворешното оценување во ЈЗУ Завод за рехабилитација на слух, говор и глас- Скопје се реализираше во месец декември 2021 година и оваа установа се стекна со акредитација со време траење од **три (3)** години.

Останатите здравствени установи кои активно работеа во подготвителниот процес за акредитација се планирани за надворешни оценувања во тек на прва половина на 2022 година.

И покрај максималната ангажираност на Агенцијата да го отпочне процесот за подготовка за акредитација во одредени ЗУ или истиот да го продолжи во веќе акредитирани здравствени установи, контакти со менаџментот, спроведени обуки кај дел од вработените, дел од нив не покажуваат интерес за процесот и покрај законската обврска.

**ЈЗУ Институт за белодробни заболувања кај децата Козле и ПЗУ Плодност** иако веќе се имаа стекнато со акредитација, процесот за реакредирање одбиваат да го продложат и не ја продолжуваат соработката со Агенцијата.

Во однос на спроведување на мониторинзи во втората половина од годинава беа спроведени следните мониторинзи:

* редовен мониторинг во ОБ Велес,
* редовен мониторинг ЈЗУ СБ за геријатриска и палијативна медицина- Скопје,
* редовен мониторинг ОБ Куманово
* редовен мониторинг ЈЗУ Завод за рехабилитација на слух, говор и глас- Скопје

Со оглед на пандемијата предизвикана од Ковид 19 и начинот на функционирање на здравствените установи како последица на истата, Агенцијата за квалитет и акредитација на ЗУ беше принудена да направи реорганизација на својата работа, односно беа направени одложувања на дел од планираните надворешни оценувања и редовни контроли односно мониторинзи на акредитираните здравствени установи.

**2.Изработка и развој на стандарди за акредитација на ординации од ПЗЗ**

Во овој период работната група интензивно работеше за изработка и дефинирање на текстот на стандардите за акредитација на ординации од ПЗЗ.

Во првата половина од 2021 година работната група за развој на стандарди за акредитација на здравствени установи од ПЗЗ односно ординации го дефинираше текстот на стандардите за акредитација на ординации, а на почеток на мај месец Агенцијата објави јавен повик за изразување на интерес за учество во пилотирање на стандарди за акредитација на ординации од примарна здравствена заштита.

На Јавниот повик се пријавија 12 ординации, од кои 6 ординации од општа пракса односно семејна медицина, 4 гинеколошки ординации и 2 педијатриски ординации.

Агенцијата изврши обука на пријавените ординации за процесот на пилотирање на стандардите за ординации и истите од средината на месец јуни започнаа со пилот процесот за акредитација.

Во текот на пилот процесот за акредитација на стандарди за ординации се откажаа 7 ординации ,а во останатите 5 ординации успешно се спроведе пилотирањето.

Во текот на месец ноември 2021 година беа спроведени пилот надворешни оценувања во следните ординации:

-ПЗУ Др. Емилија Хаџиќ

-ПЗУ Ревита

-ПЗУ Др.Митка Тренчева

-ПЗУ Др.Русанка Крстевска

-ПЗУ Др.Светлана Смугреска

По завршување на пилот надворешното оценување во споменатите ординации од страна на надворешните оценувачи до Агенцијата беа доставени извештаи од спроведеното надворешно оценување и пополнет формулар за проблематични аспекти во текстот на работната верзија на стандардите за акредитација на ординации(истиот изготвен од страна на АКАЗУМ).

По анализа на извештаите и формуларите Работната група за развој на стандарди за акредитација на ЗУ од ПЗЗ ја дефинираше финалната верзија на текстот на стандардите за акредитација на ординации.

Дефинитивната верзија на Стандардите за акредитација на ординации во состав на Правилник за стандарди за акредитација на ординации од ПЗЗ на почеток на месец декември 2021 година се даде на одобрување од страна на Влада на РСМ.

Во текот на месец декември 2021 година се формираше работна група која во текот на 2022 година ќе работи на создавање и креирање на стандарди за стоматолошки ординации . За формирањето на оваа група АКАЗУМ испрати барања за номинација на членови до соодветните чинители во здравствениот систем и тоа до Министерство за здравство, Фонд за здравствено осигурување на РСМ, Државен санитарен здравствен инспекторат, Стоматолошка комора .

Со формирањето на оваа работна група ќе се креираат стандарди кои ќе бидат наменети за стоматолошките ординации со цел унапредување на квалитетот на нивното работење.

**3.Обука на надворешни оценувачи**

Во текот на месец октомври 2021 година АКАЗУМ објави оглас за пријавување на кандидати за надворешни оценувачи.

По завршување на огласот беше извршено интервјуирање и селекција на кандидатите, а избраните кандидати понатаму ќе посетуваат обука организирана од страна на Агенцијата во соработка со Медицински факултет при УКИМ, истата е планирано да се спроведе во тек на прва половина на 2022 година.

**4.Отпочнати активности за развивање на инструменти за унапредување на квалитетот и безбедноста на здравствената заштита.**

 **-Развој на национална стратегија за квалитет и безбедност во здравство**

 Во рамки на стратегија за здравство 2020-2030 година во целта 7.16 од Акцискиот план „Обезбедување на мерливи подобрувања на квалитетот и безбедноста на целиот опсег на услуги кои ги нудат јавните и приватните системи на здравствена заштита и другите установи каде тоа е потребно со ефикасни системи и процеси на мерење и следење“ е предвидено изготвување и спроведување на сеопфатна стратегија за постојано подобрување на квалитетот и безбедноста во здравствениот систем.

Со оглед на овој факт Агенцијата ги отпочна првите подготвителни активности за спроведување на оваа цел од стратегијата.

-**Во рамки на активностите за развој и имплементација на механизми и инструменти за унапредување на квалитетот и безбедноста имајќи ги во предвид ограничени финансиски, технички и логистички ресурси Агенцијата разгледа можности за овие цели да се реализираат преку остварување на соработка и**

**поддршка од надворешни субјекти.**

За оваа цел АКАЗУМ во декември месец 2021 година оствари средба со директорот на Центарот за Европа на СЗО за квалитет и безбедност во здравството Др. Јоао Бреда.

На оваа средба Агенцијата ја претстави својата досегашна работа, како и идните планови

за развој и имплементација на механизми и инструменти за унапредување на квалитетот и безбедноста.

На состанокот беа разгледани можностите за соработка и поддршка на Агенцијата преку активностите во рамки на наредната две годишна програма на канцеларијата на СЗО во Скопје.

 **ДИРЕКТОР**

 **Др. Мерхал Исмаили**